Απόφαση της Μεικτής Επιτροπής του ΕΟΧ

αριθ. 49/2002

της 31ης Μαΐου 2002

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 32/2002 της Μεικτής Επιτροπής του ΕΟΧ, της 19ης Απριλίου 2002(1).

(2) Η οδηγία 2001/48/ΕΚ της Επιτροπής, της 28ης Ιουνίου 2001, για την τροποποίηση των παραρτημάτων των οδηγιών του Συμβουλίου 86/362/ΕΟΚ και 90/642/ΕΟΚ που αφορούν, αντιστοίχως, τον καθορισμό των ανωτάτων ορίων για τα υπολείμματα φυτοφαρμάκων πάνω και μέσα στα σιτηρά και σε ορισμένα προϊόντα φυτικής προέλευσης(2), συμπεριλαμβανομένων των οπωροκηπευτικών, πρέπει να ενσωματωθεί στη συμφωνία.

(3) Η οδηγία 2001/57/ΕΚ της Επιτροπής, της 25ης Ιουλίου 2001, για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ που αφορούν, αντιστοίχως, τον καθορισμό των ανωτάτων ορίων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης(3), συμπεριλαμβανομένων των οπωροκηπευτικών, πρέπει να ενσωματωθεί στη συμφωνία.

(4) Η οδηγία 2001/62/ΕΚ της Επιτροπής, της 9ης Αυγούστου 2001, για την τροποποίηση της οδηγίας 90/128/ΕΟΚ σχετικά με τα πλαστικά υλικά και τα αντικείμενα που προορίζονται να έρθουν σε επαφή με τρόφιμα(4) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο XII του παραρτήματος II της συμφωνίας τροποποιείται ως εξής:

1. Στο σημείο 38 (Οδηγία 86/362/ΕΟΚ του Συμβουλίου) και στο σημείο 54 (Οδηγία 90/642/ΕΟΚ του Συμβουλίου) προστίθενται οι ακόλουθες περιπτώσεις: "- 32001 L 0048: Οδηγία 2001/48/EΚ της Επιτροπής, της 28ης Ιουνίου 2001 (ΕΕ L 180 της 3.7.2001, σ. 26),

- 32001 L 0057: Οδηγία 2001/57/EΚ της Επιτροπής, της 25ης Ιουλίου 2001 (ΕΕ L 208 της 1.8.2001, σ. 36)."

2. Στο σημείο 39 (Οδηγία 86/363/ΕΟΚ του Συμβουλίου) προστίθεται η ακόλουθη περίπτωση: "- 32001 L 0057: Οδηγία 2001/57/EΚ της Επιτροπής, της 25ης Ιουλίου 2001 (ΕΕ L 208 της 1.8.2001, σ. 36)."

3. Στο σημείο 52 (Οδηγία 90/128/ΕΟΚ της Επιτροπής) προστίθεται η ακόλουθη περίπτωση: "- 32001 L 0062: Οδηγία 2001/62/EΚ της Επιτροπής, της 9ης Αυγούστου 2001 (ΕΕ L 221 της 17.8.2001, σ. 18)."

Άρθρο 2

Τα κείμενα των οδηγιών 2001/48/ΕΚ, 2001/57/EΚ και 2001/62/EΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Ιουνίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 31 Μαΐου 2002.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 154 της 13.6.2002, σ. 12.

(2) ΕΕ L 180 της 3.7.2001, σ. 26.

(3) ΕΕ L 208 της 1.8.2001, σ. 36.

(4) ΕΕ L 221 της 17.8.2001, σ. 18.

(5) Δεν έχουν αναφερθεί συνταγματικές απαιτήσεις.